આવી કામચલાઉ દેશભક્તિનો રાજકારણીઓ અને નેતાઓ ભરપૂર ફાયદો ઉઠાવે છે. જેનું સૌથી વરવું ઉદાહરણ કોડિયાવાડા છે. ગુજરાતમાંથી સૌથી વધુ કોડિયાવાડાના જવાનો સૈન્યમાં ફરજ બજાવે છે પણ તેમની આ વિશેષતાથી સરકારને જાણે કોઈ ફરક ન પડતો હોય તેમ અહીં વીજળી, પાણી, રસ્તાઓ, શૌચાલય જેવી પ્રાથમિક સુવિધાઓ પણ નથી. તાલુકા મથક વિજયનગરથી માંડ ૧૦ કિલોમીટર દૂર આવેલું હોવા છતાં કોડિયાવાડા અનેક સમસ્યાઓથી ત્રસ્ત છે.